[ca] Introducció: L'hospitalització a domicili (HAD) en salut mental té com a objectiu oferir assistència ràpida en el moment de crisi i tractament domiciliari intensiu com a alternativa a l'ingrés hospitalari. En el nostre territori hi ha pocs estudis que avaluen aquest tipus de dispositius, i a causa de l'heterogeneïtat existent entre diferents HAD no és possible extrapolar resultats d'altres països. Objectius: Determinar les característiques sociodemogràfiques i clíniques dels pacients atesos en el programa d'hospitalització a domicili de l'hospital del Mar (HADMar). Estudiar els resultats clínics obtinguts en relació a millora de símptomes psiquiàtrics i funcionalitat dels pacients. Determinar l'estada mitjana i la taxa de reingrés a l'alta. Avaluar la conducta suïcida. Examinar el grau de satisfacció amb l'atenció rebuda en pacients i cuidadors principals. Analitzar el grau de sobrecàrrega experimentat pels cuidadors principals. Mètodes: S'ha realitzat un estudi descriptiu observacional retrospectiu longitudinal dels pacients atesos entre gener de 2015 i agost de 2017 (n=135 pacients). S'ha realitzat un segon estudi descriptiu observacional retrospectiu longitudinal dels pacients atesos entre gener de 2015 i desembre de 2018 (n=304). S'ha dut a terme un estudi prospectiu observacional amb els pacients ingressats a HADMar entre maig de 2020 i abril de 2021 (n=182). Resultats: El perfil de pacients atesos a HADMar correspon a adults de mitjana edat, sense diferències entre sexes, amb un diagnòstic de trastorn mental sever (TMS) que presenten una descompensació greu. HADMar és efectiu en relació amb la millora de símptomes psiquiàtrics i de funcionalitat. Només un 4,3% dels pacients va presentar conducta suïcida, sense suïcidis consumats. L'estada mitjana va ser de 28,12 dies i el 21,4% dels pacients va ser readmès en els 3 mesos següents a l'alta. Tant pacients com cuidadors principals se senten satisfets amb l'atenció rebuda. El grau de sobrecàrrega percebut en cuidadors principals és lleu. Conclusions: HADMar és una alternativa vàlida i segura per atendre pacients amb un TMS amb descompensació greu. HADMar és un recurs ben valorat pels pacients atesos i pels seus cuidadors. La sobrecàrrega percebuda en cuidadors dóna suport als resultats d'estudis anteriors en els quals es suggereix que la HAD en salut mental pot reduir la sobrecàrrega familiar.

[en] Introduction: Home hospitalization (HAD) in mental health aims to provide rapid assistance during crisis moments and intensive home-based treatment as an alternative to hospital admission. In our region, there are few studies that evaluate such devices, and due to the existing heterogeneity among different HAD programs, it is not possible to extrapolate results from other countries. Objectives: To determine the sociodemographic and clinical characteristics of patients treated in the home hospitalization program at hospital del Mar (HADMar). To study the clinical outcomes in terms of improvement in psychiatric symptoms and patient functionality. To determine the average length of stay and the readmission rate upon discharge. To evaluate suicidal behavior. To examine the level of satisfaction with the care received by patients and primary caregivers. To analyze the level of burden experienced by primary caregivers. Methods: A retrospective longitudinal observational descriptive study was conducted on patients treated between January 2015 and August 2017 (n=135 patients). A second retrospective longitudinal observational descriptive study was conducted on patients treated between January 2015 and December 2018 (n=304). A prospective observational study was carried out on patients admitted to HADMar between May 2020 and April 2021 (n=182). Results: The patient profile treated at HADMar corresponds to middle-aged adults, with no differences between genders, diagnosed with severe mental disorders experiencing severe decompensation. HADMar is effective in terms of improving psychiatric symptoms and functionality. Only 4.3% of patients exhibited suicidal behavior, with no completed suicides. The average length of stay was 28.12 days, and 21.4% of patients were readmitted within 3 months of discharge. Both patients and primary caregivers are satisfied with the care received. The perceived burden on primary caregivers is low. Conclusions: HADMar is a valid and safe alternative for treating patients with severe mental disorders and severe decompensation. HADMar is well-regarded by the patients treated and their caregivers. The perceived burden on caregivers supports the findings of previous studies suggesting that HAD in mental health can reduce family burden.